ગયા જુલાઈ મહિનામાં સરકાર દ્વારા વૃદ્ધિને અવરોધે એવા નવા કડક નિયમો દાખલ કરવામાં આવ્યા હોવા છતાં પણ રસપ્રદ રીતે કોમર્શિયલ વ્હિકલ સેગમેન્ટ મજબૂત જળવાયું હતું. ટોચના 12 કાર ઉત્પાદકોમાંથી ફક્ત ચાર કાર ઉત્પાદકોએ ઓગસ્ટ મહિના માટે પોઝિટિવ વૃદ્ધિદર નોંધાવ્યો હતો, જ્યારે ટાટા મોટર્સ અને ટોયોટા કિર્લોસ્કરે અનુક્રમે 28 ટકા તથા 17 ટકાનો મજબૂત બે આંકડાનો વૃદ્ધિદર નોંધાવ્યો હતો, સાથે મહિન્દ્રા એન્ડ મહિન્દ્રા અને ફોર્ડે પણ અનુક્રમે બે ટકા તથા ચાર ટકાનો સામાન્ય વૃદ્ધિદર નોંધાવવામાં સફળતા મેળવી હતી.